“Улаанбаатар хивс” ХК-ийн Хувьцаа эзэмшигчдийн 
2019 оны ээлжит хурлын
тэмдэглэл

     ХЭХ-ийг Компанийн хурлын танхимд 2019.04.11-ний өдрийн 11.15-д эхлэв.
    
     Хурлын эхэнд УБ хивс ХК-ийн ТУЗ-ийн дарга Л.Цэвээнравдан энэ удаагийн хувьцаа эзэмшигчдийн хурлыг энэ өдөр хуралдуулах, хурлын дарга, тооллогын комиссыг томилсон тухай ТУЗ-ийн 2019.02.26-ны өдрийн 02\ 2019., 03\2019 дугаар тогтоолуудыг танилцуулж, хурлын даргаар ТУЗ-ийн хараат бус гишүүн Ё.Энхтөр, тооллогын комиссоор Х.Жанерке, Г.Бат-Эрдэнэ, Д.Жанлавцогзол нар тус тус ажиллаж байгааг танилцуулж ирц  бүртгэлийг танилцуулахыг хүсэв.
Жанерке : Хурлын ирц бүртгэлийн комиссын  комиссын  01  тоот тогтоолыг нийтэд танилцуулав. Үүнд : Хуралд 249670 ширхэг саналын эрх бүхий 13 хувьцаа эзэмшигчид хүрэлцэн ирж, хурлын ирц 61,67 хувь болж, Компанийн тухай хуулийн 63.5., Компанийн Дүрмийн 7.10. дугаар заалтыг үндэслэн хурал хүчин төгөлдөр болохыг танилцуулав.  
      Хурлыг ТУЗ-ийн нбд Л.Цэвээнравдан эхлүүлэв. Компанийн тухай 2013 оны шинэ хуулийн 60.2.8, 60.2.9., 7 дугаар зүйлийн дагуу ХЭХ-ыг дарга сонгогдсон, харин хурлын тэргүүлэгчдийг хэдэн хүнтэй байх талаар санал асуув.
Н.Дашзэвэг : Хувьцаа эзэмшигчид цөөхөн байгаа тул 1 хүнээр буюу ганц хурлын даргаар даргалуулах санал гаргав.
Бусад хувьцаа эзэмшигчид өөр санал гаргаагүй тул санал хурааж бүгд 1 хүн хурал даргалахыг зөвшөөрөв.
Л.Цэвээнравдан: Хурлын даргад өнөөдрийн хурлыг зохих журмын дагуу даргалах эрх мэдлийг шилжүүлэн, хурлыг удирдахыг хүсье. 
Ё.Энхтөр : Та бүхэнд хурлын материал тараагдсан, түүний дагуу хурлаа явуулья. Эхлээд хурлын хэлэлцэх асуудлаа батлуулья. Үүнд : 
1. “Улаанбаатар хивс” ХК-ийн 2018 оны үйл ажиллагааны үр дүн, 2019 оны үндсэн зорилт, үзүүлэлтийн тухай 
2. “Улаанбаатар хивс” ХК-ийн санхүүгийн тайлан ба аудитын хорооны дүгнэлтийн тухай.
3. Компанийн ТУЗ-ийн үйл ажиллагааны 2019 оны зардлын төсөв батлах тухай гэсэн 3 асуудал хэлэлцэнэ, батлах уу.
Бүгд гар өргөж батлав.
Ё.Энхтөр : Хурлын дэгийг материалд байгаар нь мөрдөж хурлыг 11.20-д эхлүүлж 13 цагт дуусгахаар төлөвлөж байна, дэгээ батлах уу.
Бүгд гар өргөж батлав.
Ё.Энхтөр : Хэлэлцэх асуудлын дагуу 1-р асуудалдаа шууд орж, ТУЗ-ын дарга Ц.Зоригт илтлэл тавихыг урив.
Ц.Зоригт : Өнгөрсөн хугацаанд ТУЗ  3 удаа хуралдаж цаг үеийн чухал шаардлагатай 9 асуудлыг хэлэлцэж холбогдох чиглэлээр 8 тогтоол гарган шийдвэрлэж ирсэн. Тухайлбал, өнгөрсөн жилийн хувьцаа эзэмшигчдийн хурлаар компанийн ТУЗ-ийн дарга, гишүүд, хороодын гишүүд шинээр сонгогдож бусад цаг үеийн асуудлыг тухай бүрд нь хэлэлцэн шийдвэрлэж ирсэн. ТУЗ-ийн зүгээс үйлдвэрийн жигд ажиллагааг сайжруулж, нөөц хүч, бололцоог дайчлан ажиллах, зардал бууруулах гм үндсэн чиглэлд гол анхаарлаа төвлөрүүлэн ажиллаж,  ТУЗ-ийн даргын хувьд үйлдвэрлэлийн бүтэц, зохион байгуулалт, техник, технологийн шинэчлэл, өдөр тутмын ажилд биечлэн оролцож, гүйцэтгэх удирдлагатай хамтдаа давхардсан тоогоор 70 шахуу тулгамдсан асуудлуудыг газар дээр нь хэлэлцэн шийдвэрлэж ажиллалаа. Òàéëàíò îíä  Óëààíáààòàð õèâñ ÕÊ-èéí õàìò îëîí 60907 ì2 õèâñ ¿éëäâýðëýж, төлөвлөгөөг 101%-иар биелүүлсэн нь өнгөрсөн оноос 10901 м2 хивс буюу 21,8 хувиар, 54143т2 хивс борлуулсан нь үнийн дүнгээр 3706,7сая төгрөгт хүрч урьд оноос 27,6 хувиар буюу 803,0 сая төгрөгөөр өсөж 235,6 сая төгрөгийн цэвэр ашигтай ажиллаж урьд оноос 11,3%-иар өссөн. Тийм учраас компанийн ТУЗ-өөс нэгж хувьцаанд энэ жил 120 төгрөгний ногдол ашиг хуваарилахаар шийдвэрлэсэн. Тус компанийн
1. Ээрэх цехэд 132563 кг угаасан ноос оруулж,  85923 кг 15/3-ын ноосон утас үйлдвэрлэсэн нь өнгөрсөн оноос 24971 кг-аар өссөн ба төлөвлөгөөний биелэлт 113,1%, тоног төхөөрөмжийн ашиглалт 96,2% байв.
1. Будгийн цех 27 өнгөөр 102774 кг ээрсэн утсыг будаж, шилжүүлэн ороож, нэхэх цехэд шилжүүлсэн нь өнгөрсөн оныхоос 22216 кг-аар өсчээ. Төлөвлөгөөний биелэлт 113% , тоног төхөөрөмжийн ашиглалт 56,8%-тай байв.
1. Нэхэх цех нийт 61426 м2 хивс нэхсэнийг нэр төрлөөр нь харуулбал:
Алтанбулаг  хивс 43378
Алтан-Өргөө хивс 4798,5
Улаанбаатар хивс 1178
Саян хивс 12071,5 м2 тус тус байна. Цехийн төлөвлөгөөний биелэлт101,9% , тоног төхөөрөмжийн ашиглалт 94,4% байв.
1. Нөхөн засах гүйцэтгэх цех 2018 онд 60906,7м2 хивсийг гүйцэтгэн боловсруулж агуулахад тушаажээ. Төлөвлөгөөний биелэлт 101%, тоног төхөөрөмж ашиглалт 87,3%-тай байв.
       2018 онд тус компаниас доорх үндсэн ажлуудыг хийж гүйцэтгэлээ.
-  өөрийн болон зээлийн хөрөнгөөр нийт 172,2 тн ноос  647,5 сая төгрөгөөр авч, ялган угаалгаж үйлдвэрлэлд оруулсан
-  Дэлхийн банкны санхүүжилттэй “Экспортыг дэмжих төсөл”-д сонгогдон оролцож, төслийн хүрээнд “Экспорт хөгжлийн төлөвлөгөө” боловсруулан хэрэгжүүлж байна. Энэхүү төлөвлөгөөний дагуу зорилтот зах зээл болох БНХАУ-ын ӨМӨЗО-ын Хөх хот, Ордос хот, Баяннуур аймаг, Шилийн гол аймаг, Алаша аймгуудын хивсний зах зээлийн томоохон судалгааг мэргэжлийн байгууллагаар хийлгэсэн.
- Вэб хуудсыг шинэчлэн хийж бүтээгдэхүүний үнийн өөрчлөлт, хямдрал, урамшуулалтай худалдааг цаг тухайд нь худалдан авагчдад мэдээлж, хивсний бүх загварыг харуулах сурталчилгааг идэвхижүүлсэн.
- Компанийн Facebook page хуудас 15000 дагагчидтай болж шинэ загвар, хямдрал урамшуулалтай худалдааны талаарх мэдээллийг тогтмол оруулж байгаа ба фэйсбүүкээр хандах худалдан авагчдын хандлага ихсэх төлөвтөй байна 
- Технологийн хаягдал түүхий эдийн ашиглалтыг сайжруулах зорилгоор, таараар тор-цүнх, уул болон гологдол хивсээр гэрийн тапочки зэргийг хийж худалдаанд гаргасан.
- Компанийн бичил орчны хэвийн ажиллагааг хангах зорилгоор сантехникийн шугам хоолойн хэсэгчилсэн засваруудыг хийсний дотор компанийн гадна оршдог, уур ба халаалтын 95 метр шугам солив. Эдгээрийн үр дүнд ээрэх цехийн бичил орчны доголдол бүрэн арилав.
- Компанийн оффисын халаалтын узелийг өөрчлөн ялтаст бойлор тавьсан ба үйлдвэрийн цехүүдийн агааржуулалт, халаалт, чийгшүүлэлтийг сайжруулах зорилгоор илүүдэл шугам, хонгилуудыг хаах, ажиллахаа больсон тоноглол, байгууламжуудыг засварлах, холбох ажлуудыг хийснээр цехүүдийн чийгшилтийг  60-65%, халаалтын хэмийг 15-18 градуст  барьж үйлдвэрийн ажлын байрны эрүүл ахуй, тохижилтыг сайжруулах ажлуудыг хийсэн.
   2019 онд бид өнгөрсөн жилийн хүрсэн түвшин , зах зээлийн хандлага, эдийн засгийн нөхцөл байдал, инфляци болон бусад хүчин зүйлийн нөлөөллийг тооцон үзэж доорх үндсэн зорилтуудыг тавин ажиллаж байна. Үүнд:
1.Үйлдвэрлэлт		         64200 м2 хивс
2.Борлуулалт                                  3900сая төг
3.Хөрөнгө оруулалт                      500сая төгрөг
4.Цэвэр ашиг                                 270 сая төгрөг
5.Үйлдвэрлэлийн нэгж өртөг        60400 төгрөг
    Манай компанийн хамт олон үйлдвэрлэл технологийн шинэчлэл, хөрөнгө оруулалтын үр өгөөжийг нэмэгдүүлэх, бүтээгдэхүүний нэр төрөл, зураг дизайн, чанар, сав баглаа боодлыг сайжруулж, гадаад дотоод харилцаа, борлуулалтын сүлжээгээ өргөтгөхөд  ихээхэн анхаарал тавьж  2019 оны үндсэн зорилтуудаа хэрэгжүүлэн ажиллах болно гэв. 
Жич : Компанийн тайлан материалд бүрэн эхээрээ хавсрагдсан тул товчлов.  
Ё.Энхтөр :  Борлуулалтыг 800 гаруй сая.төг-өөр өсгөсөн, үйлдвэрлэлээ 20 хувиар өсгөсөн, хэд хэдэн техникийн шинэчлэлүүд хийгдсэн амжилттай жил болжээ гэдгийг саяны илтгэлээр сонслоо. Хурлын илтгэлтэй холбоотой санал шүүмжлэлийг хурлын дэгийн дагуу эхлээд бүх илтгэлүүдээ сонсоод дараа нь санал, шүүмжлэлийн үед ярих нь зөв гэж бодож байна. Одоо дараагийн асуудал “Улаанбаатар хивс” ХК-ийн санхүүгийн тайлан ба аудитын хорооны дүгнэлтийн тухай Компанийн ерөнхий ня-бо Б.Баясгалан танилцуулна. 
Б.Баясгалан : Санхүүгийн зохицуулах хороонд бүртгэлтэй “Реланс Секюритиз Аудит” ХХК 2018 оны санхүүгийн тайлангаар дүгнэлт гаргуулсан.Улаанбаатар хивс ХК-ийн аудитын дүгнэлтээр санхүүгийн тайлангийн үйл ажиллагааны үр дүнгийн тайлан, өмчийн өөрчлөлтийн тайлан, мөнгөн гүйлгээний тайланд хийж гүйцэтгүүлсэн тухай уншиж танилцуулав. /ХЭХ-ын хурлын материалд бүгд байгаа/.  
Ё.Энхтөр: 2 илтгэл тавигдлаа. Дараачийн асуудал бол Компанийн ТУЗ-ийн үйл ажиллагааны 2019 оны зардлын төсөв батлах асуудлыг хэлэлцнэ.
Л.Цэвээнравдан :. ТУЗ-ийн зардал өнгөрсөн жил 12,5 сая төгрөгийн зардал төсөвлөгдсөн, зохих зардлууд чиглэлийн дагуу зарцуулагдсан. Харин өнгөрсөн жилийн ТУЗ-ийн сонгуулиар хуучин гишүүд бүгд улиран сонгогдсон тул сургалт, аттестачлалын зарим зардлууд хэмнэгдсэн. Энэ онд мөн 12,5 сая төгрөг төсөвлөгдөж байгаа, өнгөрсөн жилийнхтэй үндсэндээ адилхан, нийт зардлын 6,8 сая төг цалин урамшуулалд, тээвар,шатахуун, сэлбэг 400мянган төг, бичиг хэрэгсэл үйлчилгээний зардал 800  мянгөн төг, хэвлэл, холбоо,интернетийн зардал 2 сая төг, хянан шалгалт, томилолтын зардал 1,5сая төг, бусад сургалт, аттестачлал 1 сая төг гэх мэтэд зарцуулна. Дэмжихийг хүсэж байна.
Ё.Энхтөр : Та бүхэн саналын хуудас бөглөхдөө өнөөдрийн хурлын хэлэлцэх асуудлын дагуу 3 асуудалд зөвшөөрсөн, түдгэлзсэн, татгалзсан гэсэн 3 хариултаас сонгож саналаа өгнө. Хурлын шийдвэр санал хураалын үр дүнгээр гарах учир та бүхэн одоо санал шүүмжлэлээ хэлээд, саналын хуудсын дагуу саналаа өгөхийг хүсье. 
Н.Дашзэвэг: Валютны ханшны орз, гарз гэдэг дээр 119 сая төгрөгний гарз гарсан байна, энэ нь юунаас болж гарсан байна, урьдчилан сэргийлэх арга хэмжээ авсан уу, өмнөх жил гараагүй байсан алдагдал яагаад энэ жил гараад ирсэн бэ, ямар сургамж авсан бэ?
Б.Баясгалан: Валютын өглөг байдаг, өглөгийн дансанд бүртгэлтэй болохоор өглөгийн ханшийг зөрүүлж өгсөн, өмнөх жил валют эерэг гарсан 94 сая төгрөгөөр. Энэ жил долларын валютын ханш өссөндээ холбоотой.
Н.Дашзэвэг: Маркетинг, борлуулалтын зардал 505 сая төг байна, үндсэн зардал нь юунд зарцуулагддаг вэ?
Б.Баясгалан : Цалин хөлс, маркетингийн сурталчилгаа, үндсэн хөрөнгийн элэгдэл зардал, хангамжийн зардал, экспортонд гаргасан үйл ажиллагааны зардал гэх мэт бүх зардал ордог. 
Н.Дашзэвэг:  “Экспортыг дэмжих төсөл” нь ямар хугацаатай, ямар санхүүжилттэй төсөл байсан бэ? 
Ц.Зоригт: 2017 оноос эхэлсэн Дэлхийн Хөгжлийн Банк  санхүүжилттэй,  эхлээд байгууллага Экспортын төлвлөгөөний дагуу санхүүжилтийг өөрөө төлдөг ба дараа нь нийт зардалын 50%-ийг Дэлхийн Хөгжлийн Банкнаас буцаан  олгох төсөл байгаа. 
С:Мягмарсүрэн : Хорооноос үндсэн хөрөнгийн үнэлгээг хувьцаат компаниуд албан ёсоор 3-5 жилийн хугацаатай үндсэн хөрөнгийн үнэлгээ хийлгэх ёстой, үнэлгээ хэд байх уу
Б.Баясгалан : Үнэлгээ хийх компани зах зээлийн судалгаанд үндэслэн үнэлгээ гаргана. Үнэлгээ хийх тусам эргээд үл хөдлөх хөрөнгийн татвар энэ тэр нэмэгдэж үйлдвэрлэгч бидэнд зардал ихэсдэг тал бий.
С:Мягмарсүрэн:  Үндсэн хөрөнгө шинээр үнэлэхэд элэгдлийн зардал гэж гарна, тэгэхээр 270 сая төгрөгний цэвэр ашиг хэрэгжих үү?
Ц.Зоригт: Бид төлөвлөдөг, гэхдээ үнэндээ өртөг зардалд биднээс хамааралгүй олон хүчин зүйл нөлөөлнө. Жишээ нь газрын төлбөр 4 дахин  нэмэгдсэн гэх мэт 
Д.Дөлбат: 2018 онд 1₮-ээс 10 мөнгөний ашиг олсон бол 2019 онд 1₮-ээс 8 мөнгө ашиг олж буурсан байна. Шалтгаан нь юу бол?
Б.Баясгалан: Валютийн ханшийн зөрүүтэй холбоотой буурсан харагдаж байгаа. Тайланд дээр тийм үзүүлэлттэй харагдаж байгаа .Ерөнхийдөө  манай үйл ажиллагаа харьцангуй сайн, ашиг өссөн байгаа
Ё.Энхтөр : Энэ жилийн хурал хувьцаа эзэмшигчдийн хувьд ч, оюутан сурагчдын хувьд сонирхолтой болж байна. Хөнгөн үйлдвэрийн салбар бол олон хүнийг ажилтай болгодог, олон шат дамжлагатай, зардал ихтэй, мэргэшсэн боловсон хүчин их шаарддаг онцлогтой үйлдвэрлэл юм. Төрийн зөв бодлого, дэмжлэг чухал шаардлагатай байдаг. Сая та бүхнээс үйлдвэрлэл, борлуулалтыг нэмэгдүүлэх, зардал багасгах, үр ашгийг нэмэх гээд илтгэлтэй холбоотой санал, шүүмжлэлийн үндэс нь гарсан гэж үзээд хаах санал оруулж байна. 
Бүгд зөвшөөрөв. Одоо хурлын санал хураалтын үр дүн гарсан, тооллогын комиссын шийдвэрийг сонсоё.
Х.Жанерке : Тооллогын комиссын санал хураалтын үр дүнгийн тухай 2-р тогтоолыг уншиж танилцуулав. Санал өгөх 3 асуудлаар 100 % санал өгсөн, 100% дэмжигдсэн. Санал хураалтаар саналын хуудас 100% хүчинтэй, зөрчил гараагүй зөв бөглөгдсөн байна. Тооллогын комиссын тогтоолууд, саналын хуудас, бүртгэлүүдийг бүгдийг нь хавсаргаж, хурлын тэргүүлэгчид хүлээлгэн өгч байна.   
Ё.Энхтөр : Хурлын хэлэлцэх асуудлын дагуу хураасан санал хураалтаар 3 асуудлаар 100% зөвшөөрсөн дүн гарсан байна. Иймд хурлаас гарах шийдвэр, тогтоолуудын төсөл хурлын материалд хавсаргасан байгаа, тухайлбал, Êîìïàíèéí ¿éë  àæèëëàãààны ¿ð ä¿íãèéí òóõàé 1-р тогтоол, Êîìïàíèéí 2019 îíû ¿éë àæèëëàãààíû ¿íäñýí ¿ç¿¿ëýëòèéг батлах òóõàé 2-р тогтоол, ТУЗ-ийн үйл ажиллагааны çàðäëûí òºñºâ áàòëàõ òóõàé 3-р тогтоолуудын  энд байгаа найруулага, төслийнх нь дагуу 3 тогтоолоо батлах уу. 
Бүгд зөвшөөрч гар өргөж батлав. 
Ё.Энхтөр : Өнөөдрийн хурлын ажиллагаа төлөвлөсний дагуу явагдаж,хурлын шийдвэрүүд гарч  3 тогтоол батлагдлаа. Ингээд хурлын ажиллагаа дууссаныг мэдэгдэж хурлыг хааж байна. Хуралдаа идэвхитэй оролцсон та бүхэнд талархал илэрхийлье.

Хурал 13.45 дуусав.

             Хурлын тэмдэглэлийг хянасан :  
             Хурлын дарга :                                  Ё.Энхтөр

